 Igbo sị na ọ na-abụ onye e nyèrè mara chukwaa, ọzọ pụta, e chèta ya. Ọ bụ nịgbasò nke a ka gọọmenti steeti Anambra jiri zụta ma bunye ndị ụlọ ahụ na-ahụ maka mkpocha na nzàcha nakwa ọnọdụ adịmọcha nime steeti ahụ, bụ ụlọ ọrụ a maara dịka Anambra State Waste Management Agency, ASWAMA ụgbọala ọhụrụ na akụrụngwa e ji arụ ọrụ, dị isii nọnụ ọgụgụ, iji kwàlitekwuo ma nyere ha aka nọrụ ha.  Mmemme ibunye ya bụ ụlọ ọrụ akụrụngwa ahụ bụ nke e mere nso-nso a, ma bụrụkwa nke weere ọnọdụ nobi gọọmenti dị nAwka bụ isi obodo steeti ahụ.Nokwu ya oge ọ na-enyefè ihe bdị ahụ naka ndị isi ụlọ ọrụ ahụ, osote aka na-achị steeti Anambra, bụ Dọkịta Nkem Okeke mere ka a mara na ebumnobi gọọmenti jiri bunyekwuo ụlọ ọrụ ahụ akụrụngwa ọhụrụ ahụ bụ iji kwàlite ọrụ ha nakwa iji kwalitekwuo usoro ikpofù ahịhịa na adịmọcha na gburugburu nke steeti ahụ nizugbe.Ka ọ na-eto ha banyere ezi ọrụ ha na steeti ahụ, ọ nọkwàzịrị noge ahụ kpọkuo ma dụọ ụmụafọ steeti Anambra ka ha were adịmọcha kpọrọ ihe ma zèéré ikpofù unyi maọbụ ahịhịa aghara-aghara nà nebe adịghị mma, nihi na nke ahụ na-emetọ ma na-emebìsi gburugburù, tinyekwuoro na ọ ewèta mgbasàwanye nke ọrịa na efe èfè ajọ ọnọdụ ahụike, nakwa ajọ ọdachi ndị ọzọ.Na nzaghàchi oge ọ na-anabàta akụrụngwa ndị ahụ, onyeisi ụlọ ọrụ ASWAMA, bụ Maazị Amaechi Akaọra kwupụtàrà na nke ahụ ga-akwàlitekwu ma nyekwara ụlọ ọrụ ahụ aka nọrụ mkpocha nà nzacha ya nebe ọ pụrụ ichè, nihi na o meela ka ọnụ ọgụgụ akụrụngwa na ụgbọala ha ji arụ ọrụ bawanyekwuo.O jikwàzịrị ohère ahụ rịọ Ndị Anambra ka ha nye aka na ya bụ mbọ a na-agba ịkwàdo ọrụ adịmọcha na steeti ahụ, site nịdị na-atụ ụtụ mkpocha na nzàcha ha ogè na otu o kwèsìrì, ya na ịdị na-erubere iwu na-echekwa gburugburu isi oge niile, nihi na onye ọbụla nupùrù isi wee nye nke ahụ ka a ga-anwụchikọ ma taa yq ahụhụ dịka ọ dị nusoro iwu. 